Кажуць, што ў старадаўнія часы замак, што стаяў на Залескім гарадзішчы, быў акружаны ворагамі і падпалены. А маладая князёўна, якая жыла ў ім, каб не здацца жывой у палон, загадала запрэгчы шэсць коней у павозку і скрозь полымя і шэрагі ворагаў шыбанула з гары прама ў возера. Нібыта і сёння ў кожную гадавіну таго пажару са дна возера можна пачуць гукі званочкаў, якія былі на яе конях.